Mēs, Ruta Cibule, Anda Beitāne un Dzintars Čerbakovs joprojām turamies kopā un 
turpinām atklāt priekš sevis mazāk pazīstamās tradicionālās kultūras jomas un 
pēc tam stāstīt par tām citiem. 

Šobrīd mūsu uzmanības lokā Maija dziedājumi pie krucifiksiem. 2003.g.esam 
veikuši plašu ekspedīciju darbu un šobrīd esam gatavi piedāvāt 3 dienu 
teorētiski praktisku semināru par šo tēmu. 

Tas varētu izskatīties tā: 

Laiks: 2004.gada 21.,22.,23.maijs 
Vieta: Balvi 
Dalībnieki: studenti, augstskolu mācībspēki, u.c.dziļi ieinteresēti ļaudis. 
Kopumā ne vairāk kā 40. 
Norise: 

21.maijs 
- dalībnieku ierašanās, reģistrācija, izvietošanās 
- ievadvārdi, izbraukšana uz Šķilbēnu pagasta Rekovas katoļu baznīcu. Ceļā- 
krucifiksi Susāju pagasta Vonogovā, Egļovā 
- dievkalpojums Rekovas katoļu draudzē 
- piedalīšanās dziedājumā Medņevas pagasta Vidučos 

22.maijs / lekciju diena/ 
- Ziemeļlatgales tradicionālā kultūra pagātnē un tagadnē 
- tradicionālās mūzikas dokumentēšanas metodes, jeb kā dokumentēt dzīvu 
tradīciju? 
- Maija dziedājumi 2003.g.maijā: dziedātāji, repertuārs, tradīcijas 
- Maija dziedājumu izmantotie teksta avoti 
- Maija dziedājumu atspoguļojums literatūrā 
- tradīcijas daudzveidība: Lietuvas pieredze 
- tradīcijas attīstība mūsdienās 
- krucifiksa vieta Latgales kultūrainavā 
- tradīcijas saskaņojums Balvu rajona kultūrsituācijā 
- krusta tēls svēto rakstu skatījumā u.c. 

Lektori: 
Beitāne A.,Boiko M.,Rancāns A., Matvejāns A., Babris I., Cibule R., Irbīte V., 
šobrīd vēl vārdā nenosaukts Lietuvas speciālists u.c.,kas vēl tiks uzrunāti. 
- dziedājums Bērzpils pagasta Augstaru ciemā. Iepazīšanās ar Beļausku un Bēržu 
ciemu krucifiksiem. 

23.maijs 
Kultūrvides un tradīciju saistība. 
Praktiskais redzējums: Šķilbēnu pagastā Komugreivā, Zelčos, Vilkovā. 

Semināra noslēgums Baltinavas pagasta Svilpovas ciemā. 
Minētās aktivitātes, protams, tiks precizētas. Iespējams, kaut kas arī 
mainīsies, tomēr pamats paliek nosauktais. 

Iespējamais sadzīves jautājumu risinājums: 
- esam gatavi piedāvāt Balvu pilsētas ģimnāzijas kopmītni aptuveni Ls 3 par 
diennakti vai viesnīcu “Balvi” – Ls 9-10 
- ēdināšanas izdevumus sedz semināra dalībnieki paši, mēs rūpējamies par 
iespēju piedāvāt to izdarīt ar minimālu laika patēriņu un draudzīgām cenām 
- pārējie izdevumi attiecas uz organizatoriem 
- 21.maijā reģistrēšanās Balvu kultūras un atpūtas centrā 14.00 – 15.30 
- 23.maijā darbu plānojam beigt agrā pēcpusdienā. 

Ja Jūs interesē minētais piedāvājums, lūdzam par to paziņot līdz 10.aprīlim 

e-pasts: ruta@balvi.gov.lv 
tālr.fax: 4521018 
mob.tel. 9169812 

Projekta vadītāja 
Balvu rajona kultūras nodaļas vadītāja Ruta Cibule